Halao Elpar, Parpol Tenke Evita Militantes Husi Problema - TIMOR AGORA\nHalao Elpar, Parpol Tenke Evita Militantes Husi Problema\nDILI - Deputadu iha uma Fukun Parlamentu Nasional (PN) husu ba Partidu Politiku (Parpol) sira atu evita militantes sira husi problema, iha Eleisaun Parlamentar (Elpar) hodi fo orientasaun ba militantes sira atu respeita malu.\nKestaun nee hatoo husi Deputadu Cesar Valente husi Bancada CNRT hatete katak, lakleur tan sei tama ba eleisaun parlamentar, neebe hakarak eleisaun ida nee lao ho diak, mai husi militantes Parpol sira atu tau aan hodi respeitu malu, nia direitu, labele hanoin atu kria instabilidade iha rai laran.\nHaree ba oras nee dadaun besik tama ona ba festa demokrasia, eleisaun parlamentar nian, komesa iha situasaun balu ladun diak, ida nee hau husu ba partidu politika sira tenke kontrola nia militantes, hodi fo orientasaun atu respeita malu,” katak Deputadu Cesar ba STL via Telefone Sesta (09/06/2017).\nNia hatete, parpol ida-idak tenke fo orientasaun ba sira militantes sira atu respeita estadu no respeita sidadaun sira hodi nunee bele garante eleisaun parlamentar nee lao ho diak no susesu.\nEntretantu Deputadu Jacinto Viegas husi Komisaun B Parlamentu Nasional katak, husu ba seguransa sira atu asegura ita nia eleisaun lejislauira neebe mak sei halao iha fulan Julli mai, tanba nee eleisaun ida nee importante tebes, tenke asegura ho diak. Guilhermina Franco